V sobotu 4.2.2012 sa uskutočnil 2.ročník Fašiangovej veselice v KD Lalinok, ktorú zorganizoval obecný úrad Divinka za výdatnej pomoci dobrovoľníkov (najmä rodiny Hofericovej a Šutekovej). Do rytmu hrala skupina Medúza, ktorú na chvíľu vystriedala skupina Divinčan. Pre asi 80 hostí bola pripravená chutná večera, ktorú pripravila Martina Kišoňová, ďalej tradičné šišky napečené rodinami poslancov OZ a nakoniec ako vždy vynikajúca kapustnica od Petra Holúbka. Z hlavnej ceny v tombole a to horského bicykla sa tešila p.Riedlová, ktorú venoval KOKR. Ďalej ďakujeme ďalším sponzorom: Salón Rosella, Združenie Lesomajiteľov a Urbárska spoločnosť Lalinok, Radoslav Štaffen, ASP Divina, LKV Svederník, Družstvo Stránske, T+T Žilina, Element Cafe Bowling, UNIJAS, Autoškola Peko, Holúbková Mária, Magnol Service.
Touto veselicou sa začal bohatý fašiangový mesiac v našej obci, pretože 17.2.2012 s uskutoční Detský karneval v KD Lalinok a 18.2.2012 fašiangový sprievod ukončený voľnou zábavou v KD Lalinok na ktorý všetkých srdečne pozývame.
Ďalšie fotografie v sekcií Fotogaléria – Z kultúrneho života – Kultúrne akcie 2012